傳福音

傳福音係指傳播基督信仰嘅行為，亦稱為傳道、傳教、宣教、佈道、福傳，字源係嚟自耶穌在世時嘅通用語——通用希臘語嘅，意思係「好消息」，後嚟引申到傳播基督嘅福音。

簡介
傳福音係基督徒嘅重要使命。新約聖經有幾個章節提到基督徒傳福音嘅重要性：「你哋去普天下，傳福音畀萬民聽」，「我冇理由為傳福音而誇口，我不過係奉名去傳；若果唔傳福音，我就有禍咯」。

傳福音嘅內容大體上係以耶穌基督為中心同聖經經文，主要係強調救恩嘅內容，通常亦會涉及關於原罪同大審判等有關基督教神學內容，亦可能會有更貼近聽者生活嘅內容。唔同嘅基督教團體所傳講嘅教義內容並唔係完全相同，有時甚至會有較大嘅差別。

方法
基督徒傳福音嘅方法有好多種，最常見嘅包括：三福、四律、五色佈道法等。有啲教會亦會印製一啲小冊子，派畀慕道者或者路人。

傳福音嘅方式，隨住時代同社會嘅轉變而有唔同嘅方式，進入工業化時代前，基督徒多數係到處演講、派發單張、創作音樂等方式嚟傳播福音。現代傳福音嘅方式就相當多樣化，除咗傳統方式之外，流行音樂、傳媒、營會亦經常俾基督徒運用，貼近普羅大眾嘅生活，令人更容易接解到福音。

啟發課程

基督教